wickkiey/tamil-wikipedia-chunked huggingface dataset:
# பைலோடெசுமியம் காபிரன்னம்

***பைலோடெசுமியம் காபிரன்னம்** (Phyllodesmium kabiranum*) என்பது ஒரு வகையான கூடற்ற கடல் வாழ் நத்தையாகும். இது பேசிலினிடே எனும் குடும்பத்தினைச் சார்ந்த கடல் வாழ் வயிற்றுக்காலி மெல்லுடலி ஆகும்.
# பைலோடெசுமியம் காபிரன்னம்

## பரவல்

*பைலோடெசுமியம் காபிரன்னம்* ஜப்பானின் ஓக்கினாவாவின் இஷிகாகியில் காணப்படுகிறது இது மேலும் பிலிப்பீன்சு, மலேசியா மற்றும் இந்தோனேசியாவிலும் காணப்படுவது கள ஆய்வுகள் மூலம் தெரிவிக்கப்பட்டுள்ளது.
# பைலோடெசுமியம் காபிரன்னம்

## விளக்கம்

இந்தச் சிற்றினம் *பைலோடெசுமியம்* பேரினத்தில் பெரிய அளவில் வளரக்கூடியது. இதனுடைய நீளம் 75 செ.மீ. வரை இருக்கும்.  
இந்த சிற்றினத்தின் மீது ஜூக்ஸாந்தெல்லா எனப்படும் மஞ்சள் பழுப்பு பாசிகள் காணப்படும்.
# பைலோடெசுமியம் காபிரன்னம்

## சூழலியல்

*பைலோடெசுமியம் காபிரன்னம்* செனிட் மென்மையான பவளப்பாறைகளை உணவாக உட்கொள்கின்றன.
# பேராக் மாநிலத்தின் தமிழ்ப் பள்ளிகளின் பட்டியல்

மலேசியா; பேராக் மாநிலத்தில் உள்ள 12 மாவட்டங்களிலும் மொத்தம் 134 தமிழ்ப்பள்ளிகள் உள்ளன. மலேசிய கல்வி அமைச்சு வெளியிட்ட புள்ளிவிவரங்கள்:  
- **2022-ஆம் ஆண்டு** ஜுன் மாத புள்ளிவிவரங்கள்: **11,231 மாணவர்கள்**; **1,668 ஆசிரியர்கள்**
- **2020-ஆம் ஆண்டு** புள்ளிவிவரங்கள்: **11,645 மாணவர்கள்**; **1679 ஆசிரியர்கள்**
# பேராக் மாநிலத்தின் தமிழ்ப் பள்ளிகளின் பட்டியல்

## பேராக் மாநிலத்தில் உள்ள தமிழ்ப்பள்ளிகளின் பட்டியல்

**(2022-ஆம் ஆண்டு புள்ளிவிவரங்கள்)**  
| ABD7047 | பெங்காலான் உலு
Pengkalan Hulu | SJK(T) Keruh | **குரோ தமிழ்ப்பள்ளி** | 33100 | பெங்காலான் உலு | 43 | 14 |  |
| --- | --- | --- | --- | --- | --- | --- | --- | --- |
| ABD7048 | கிரிக்
Gerik | SJK(T) Gerik | **கிரிக் குழுவகத் தமிழ்ப்பள்ளி** | 33300 | கிரிக் | 19 | 8 |  |
| ABD7049 | கோத்தா தம்பான்
Kota Tampan | SJK(T) Ladang Kota Lima | **கோத்தா லீமா தோட்டத் தமிழ்ப்பள்ளி** | 33400 | லெங்கோங் | 11 | 7 | } |
# பேராக் மாநிலத்தின் தமிழ்ப் பள்ளிகளின் பட்டியல்

## பேராக் மாநிலத்தில் உள்ள தமிழ்ப்பள்ளிகளின் பட்டியல்

### பேராக் தெங்கா மாவட்டம்

மலேசியா; பேராக்; பேராக் தெங்கா மாவட்டத்தில் (*Perak Tengah District*) 3 தமிழ்ப்பள்ளிகள் உள்ளன. அவற்றில் 52 மாணவர்கள் பயில்கிறார்கள். 26 ஆசிரியர்கள் பணிபுரிகிறார்கள்.  
| ABD8451 | பாரிட்
Parit | SJK(T) Ladang Glenealy | **கிலனெலி தோட்டத் தமிழ்ப்பள்ளி** (பாரிட்) | 32800 | பாரிட் | 28 | 10 |  |
| --- | --- | --- | --- | --- | --- | --- | --- | --- |
| ABD8452 | Ladang Serapoh | SJK(T) Ladang Serapoh | **சிராப்போ தோட்டத் தமிழ்ப்பள்ளி** (பாரிட்) | 32810 | பாரிட் | 6 | 7 |  |
| ABD8453 | பூலோ ஆக்கார் தோட்டம்
Ladang Buloh Akar | SJK(T) Ladang Buloh Akar | **பூலோ ஆக்கார் தோட்டத் தமிழ்ப்பள்ளி** (பாரிட்) | 32810 | பாரிட் | 18 | 9 | } |
# பேராக் மாநிலத்தின் தமிழ்ப் பள்ளிகளின் பட்டியல்

## பேராக் மாநிலத்தில் உள்ள தமிழ்ப்பள்ளிகளின் பட்டியல்

### கம்பார் மாவட்டம்

மலேசியா; பேராக்; கம்பார் மாவட்டத்தில் (*Kampar District*) 6 தமிழ்ப்பள்ளிகள் உள்ளன. அவற்றில் 444 மாணவர்கள் பயில்கிறார்கள். 75 ஆசிரியர்கள் பணிபுரிகிறார்கள்.  
| ABD9001 | கோப்பேங் | SJK(T) Gopeng | **கோப்பெங் தமிழ்ப்பள்ளி** | 31600 | கோப்பேங் | 114 | 16 |  |
| --- | --- | --- | --- | --- | --- | --- | --- | --- |
| ABD9003 | கோத்தா பாரு தோட்டம்
Ladang Kota Bahroe | SJK(T) Ladang Kota Bahroe | **கோத்தா பாரு தோட்டத் தமிழ்ப்பள்ளி** (கோப்பேங்) | 31600 | கோப்பேங் | 37 | 12 |  |
| ABD9004 | மம்பாங் டி அவான்
Mambang Diawan | SJK(T) Mambang Diawan | **மம்பாங் டி அவான் தமிழ்ப்பள்ளி** | 31950 | மம்பாங் டி அவான் | 64 | 11 |  |
| ABD9005 | கம்பார்
Kampar | SJK(T) Kampar | **கம்பார் தமிழ்ப்பள்ளி** | 31900 | கம்பார் | 179 | 21 |  |
| ABD9006 | கம்பார் தோட்டம்
Ladang Kampar | SJK(T) Ladang Kampar | **கம்பார் தோட்டத் தமிழ்ப்பள்ளி** | 31900 | கம்பார் | 27 | 7 |  |
| ABD9007 | மாலிம் நாவார்
Malim Nawar | SJK(T) Methodist | **மெதடிஸ்ட் தமிழ்ப்பள்ளி** (மாலிம் நாவார்) | 31700 | மாலிம் நாவார் | 23 | 7 | } |
# பேராக் மாநிலத்தின் தமிழ்ப் பள்ளிகளின் பட்டியல்

## பேராக் மாநிலத்தில் உள்ள தமிழ்ப்பள்ளிகளின் பட்டியல்

### முவாலிம் மாவட்டம்

மலேசியா; பேராக்; முவாலிம் மாவட்டத்தில் (''Muallim District') 7 தமிழ்ப்பள்ளிகள் உள்ளன. அவற்றில் 600 மாணவர்கள் பயில்கிறார்கள். 98 ஆசிரியர்கள் பணிபுரிகிறார்கள்.  
| ABDA001 | சிலிம் ரிவர்
Slim River | SJK(T) Slim River | **சிலிம் ரிவர் தமிழ்ப்பள்ளி** | 35800 | சிலிம் ரிவர் | 169 | 27 |  |
| --- | --- | --- | --- | --- | --- | --- | --- | --- |
| ABDA002 | சிலிம் கிராமம்
Slim Village | SJK(T) Slim Village | **சிலிம் வில்லேஜ் தமிழ்ப்பள்ளி** | 35800 | சிலிம் ரிவர் | 37 | 10 |  |
| ABDA003 | தஞ்சோங் மாலிம்
Tanjung Malim | SJK(T) Tan Sri Dato' Manickavasagam | **டான்ஸ்ரீ மாணிக்கவாசகம் தமிழ்ப்பள்ளி** (தஞ்சோங் மாலிம்) | 35900 | தஞ்சோங் மாலிம் | 201 | 26 |  |
| ABDA004 | துரோலாக்
Trolak | SJK(T) Trolak | **துரோலாக் தமிழ்ப்பள்ளி** | 35700 | துரோலாக் | 18 | 7 |  |
| ABDA006 | குளுனி தோட்டம்
Ladang Cluny | SJK(T) Ladang Cluny | **குளுனி தோட்டத் தமிழ்ப்பள்ளி** | 35800 | சிலிம் ரிவர் | 19 | 7 |  |
| ABDA007 | கத்தோயாங் தோட்டம்
Ladang Katoyang | SJK(T) Ladang Katoyang | **கத்தோயாங் தோட்டத் தமிழ்ப்பள்ளி** | 35900 | தஞ்சோங் மாலிம் | 115 | 11 |  |
| ABDA008 | பேராங் நகரம் 2020
Bandar Behrang 2020 | SJK(T) Ladang Behrang River | **பேராங் ரிவர் தோட்டத் தமிழ்ப்பள்ளி** | 35900 | தஞ்சோங் மாலிம் | 41 | 10 | } |
# பேராக் மாநிலத்தின் தமிழ்ப் பள்ளிகளின் பட்டியல்

## பேராக் மாநிலத்தில் உள்ள தமிழ்ப்பள்ளிகளின் பட்டியல்

### பாகன் டத்தோ மாவட்டம்

மலேசியா; பேராக்; பாகன் டத்தோ மாவட்டத்தில் (*Bagan Datuk District*) 16 தமிழ்ப்பள்ளிகள் உள்ளன. அவற்றில் 879 மாணவர்கள் பயில்கிறார்கள். 165 ஆசிரியர்கள் பணிபுரிகிறார்கள். பாகன் டத்தோ தமிழ்ப்பள்ளியில் தமிழ், தெலுங்கு இரு மொழிகள் சொல்லித் தரப் படுகின்றன.  
| ABDB001 | ஊத்தான் மெலிந்தாங்
Hutan Melintang | SJK(T) Barathi | **பாரதி தமிழ்ப்பள்ளி** (ஊத்தான் மெலிந்தாங்) | 36400 | ஊத்தான் மெலிந்தாங் | 253 | 24 |  |
| --- | --- | --- | --- | --- | --- | --- | --- | --- |
| ABDB002 | ஜெண்டராட்டா தோட்டம் 1
Ladang Jendarata-1 | SJK(T) Ladang Jendarata-1 | **ஜெண்டராட்டா தோட்டத் தமிழ்ப்பள்ளி** (பிரிவு 1 ) | 36009 | தெலுக் இந்தான் | 76 | 10 |  |
| ABDB003 | ஜெண்டராட்டா தோட்டம் 2
Ladang Jendarata-2 | SJK(T) Ladang Jendarata Bhg-2 | **ஜெண்டராட்டா தோட்டத் தமிழ்ப்பள்ளி** (பிரிவு 2) | 36009 | தெலுக் இந்தான் | 20 | 7 |  |
| ABDB004 | ஜெண்டராட்டா தோட்டம் 3
Ladang Jendarata-3 | SJK(T) Ladang Jendarata Bhg-3 | **ஜெண்டராட்டா தோட்டத் தமிழ்ப்பள்ளி** (பிரிவு 3) | 36009 | தெலுக் இந்தான் | 44 | 10 |  |
| ABDB005 | தெலுக் பூலோ தோட்டம்
Ladang Teluk Buloh | SJK(T) Ladang Teluk Buloh | **தெலுக் பூலோ தோட்டத் தமிழ்ப்பள்ளி** | 36400 | தெலுக் இந்தான் | 126 | 13 |  |
| ABDB006 | அல்பா பெர்ணம் தோட்டம்
Ladang Alpha Bernam | SJK(T) Ladang Jendarata Bahagian Alpha Bernam | **ஜெண்டராட்டா தோட்டத் தமிழ்ப்பள்ளி** (அல்பா பெர்ணம்) | 36009 | தெலுக் இந்தான் | 20 | 7 |  |
| ABDB007 | பிளெமிங்டன் தோட்டம்
Ladang Flemington | SJK(T) Ladang Flemington | **பிளெமிங்டன் தோட்டத் தமிழ்ப்பள்ளி** | 36300 | சுங்கை சுமுன் | 27 | 10 |  |
| ABDB008 | தெலுக் பாரு தோட்டம்
Ladang Teluk Bharu | SJK(T) Ladang Teluk Bharu | **தெலுக் பாரு தோட்டத் தமிழ்ப்பள்ளி** | 36300 | சுங்கை சுமுன் | 22 | 7 |  |
| ABDB009 | சுங்கை சுமுன் | SJK(T) Ladang Kuala Bernam | **கோலா பெர்ணம் தோட்டத் தமிழ்ப்பள்ளி** | 36009 | பாகன் டத்தோ | 17 | 7 |  |
| ABDB010 | பாகன் டத்தோ | SJK(T/Te) Bagan Datoh | **பாகன் டத்தோ தமிழ்ப்பள்ளி** | 36100 | பாகன் டத்தோ | 20 | 8 |  |
| ABDB011 | ஸ்திராட்மஷீத் தோட்டம்
Ladang Strathmashie | SJK(T) Ladang Strathmashie | **ஸ்திராட்மஷீத் தோட்டத் தமிழ்ப்பள்ளி** | 36100 | பாகன் டத்தோ | 6 | 7 |  |
| ABDB012 | நியூ கோக்கனட் தோட்டம்
Ladang New Coconut | SJK(T) Ladang New Coconut | **நியூ கோக்கனட் தோட்டத் தமிழ்ப்பள்ளி** | 36300 | சுங்கை சுமுன் | 30 | 7 |  |
| ABDB013 | உலுபெர்ணம் தோட்டம்
Ladang Ulu Bernam-2 | SJK(T) Ladang Ulu Bernam-2 | **உலுபெர்ணம் தோட்டத் தமிழ்ப்பள்ளி** (பிரிவு 2) | 36500 | உலுபெர்ணம் | 15 | 12 |  |
| ABDB014 | உலுபெர்ணம் தோட்டம்
Ladang Ulu Bernam | SJK(T) Ladang Sungai Samak | **சுங்கை சாமாக் தோட்டத் தமிழ்ப்பள்ளி** | 36500 | உலுபெர்ணம் | 33 | 11 |  |
| ABDB015 | கம்போங் சுங்கை பூலோ
Kampung Sungai Buloh | SJK(T) Ladang Kamatchy | **காமாட்சி தோட்டத் தமிழ்ப்பள்ளி** (ஊத்தான் மெலிந்தாங்) | 36400 | ஊத்தான் மெலிந்தாங் | 108 | 10 |  |
| ABDB016 | பாகான் பாசிர்
Bagan Pasir | SJK(T) Tun Sambanthan | **துன் சம்பந்தன் தமிழ்ப்பள்ளி** (சுங்கை சுமுன்) | 36300 | சுங்கை சுமுன் | 62 | 15 | } |
# இந்தியப் பெருமை செயல்திட்டம்

**இந்தியப் பெருமை செயல்திட்டம்** (*India Pride Project*) என்பது கலை ஆர்வலர்கள் உருவாக்கிய குழுவாகும். இக்குழு இந்தியக் கோயில்கள் மற்றும் கலை மற்றும் தொல்பொருள் அருங்காட்சியகங்களிலிருந்து திருடப்பட்ட கலைப்பொருட்களை அடையாளம் காணவும், அவற்றை திரும்பப் பெறவும் பன்னாட்டுக் கலைப்பொருட்கள் மீட்பு நிறுவனம் போன்ற சமூக ஊடகங்களைப் பயன்படுத்துகிறது. சிங்கப்பூரைச் சேர்ந்த இரண்டு கலை ஆர்வலர்களான எசு. விசயகுமார் மற்றும் அனுராக் சக்சேனா ஆகியோர் இணைந்து 2014 ஆம் ஆண்டு நிறுவிய இக்குழு இப்போது உலகம் முழுவதிலுமிருந்தும் ஆர்வலர்களைக் கொண்டுள்ளது.
# இந்தியப் பெருமை செயல்திட்டம்

## மீட்கப்பட்ட சிலைகள்

நாளந்தாவின் 12 ஆம் நூற்றாண்டு புத்தர்: இந்தியாவின் பீகார் மாநிலத்திலுள்ள நாளந்தா அருங்காட்சியகத்திலிருந்து பூமிசர்சா முத்திரையில் அமர்ந்திருந்த புத்தரின் வெள்ளி கலந்த ஆறரை அங்குல வெண்கலச் சிலையும் அறுபது ஆண்டுகளுக்கு முன்பு 1961 ஆம் ஆண்டு இந்திய தொல்பொருள் ஆய்வு மையத் தளத்திலிருந்து திருடப்பட்ட 13 பிற சிலைகள்
இலண்டன் ஏலத்தில் கண்டுபிடிக்கப்பட்டன. இந்த சிலையின் புகைப்பட பதிவை இந்திய தொல்பொருள் ஆய்வுத் துறையின் ஓய்வு பெற்ற பொது இயக்குநர் சச்சீந்திர எதிர்பாராவிதமாக எசு. பிசுவாசு சேமித்து வைத்திருந்தார்.  
மற்றொரு புத்தர் சிலை இந்தியாவிற்கு சொந்தமானதென குமார் நிருபிக்க முயற்சிக்கிறார், இதுவும் 1961 ஆம் ஆண்டு திருட்டில் இருந்து வந்திருக்கலாம் என்று சந்தேகிக்கப்படுகிறது. தற்போது அமெரிக்காவின் லாசு ஏஞ்சல்சு மாகாண கலை அருங்காட்சியகத்தில் இச்சிலை உள்ளது.  
நாகார்ஜுனகொண்டா தொல்பொருள் அருங்காட்சியகத்திலிருந்து 30 ஆண்டுகளுக்கு முன்னர் களவாடப்பட்ட, கிபி 250 காலத்திய பௌத்த நினைவுச் சின்னத்தை பெல்ஜியத்திலிருந்து மார்ச் 2022-ல் பன்னாட்டுக் கலைப்பொருட்கள் மீட்பு நிறுவனம் மீட்டு வழங்கியது.
# இந்தியப் பெருமை செயல்திட்டம்

## இதனையும் காண்க

- பன்னாட்டுக் கலைப்பொருட்கள் மீட்பு நிறுவனம்
# ஆர். இராமகிருஷ்ணன்

**ரங்கசாமி ராமகிருஷ்ணன்** (26 மார்ச் 1946 - 7 சூலை 2019) என்பவர் ஒரு இந்திய தொழிலதிபரும், தமிழ்நாட்டைச் சேர்ந்த மாநிலங்களவை உறுப்பினரும் ஆவார்.
# ஆர். இராமகிருஷ்ணன்

## வாழ்க்கை வரலாறு

இராமகிருஷ்ணன் வணிகவியலில் பட்டதாரியும், பொருளாதாரத்தில் முதுகலை பட்டம் பெற்றவருமாவார். பல்கலைக்கழகத்தில் முதலிடம் பெற்று தங்கப்பதக்கம் பெற்றார்.  
இராமகிருஷ்ணன் 1965 ஆம் ஆண்டில் இந்தியன் எக்ஸ்பிரஸ் குழும செய்தித்தாள்களில் பணிக்கு சேர்ந்தார். அங்கு இவர் அதன் தலைமை நிர்வாகியாக உயர்ந்தார். 1974-75ல் சென்னையின் ஷெரீப்பாக நியமிக்கப்பட்ட இவர் பின்னர் 1980 இல் இந்திய நாடாளுமன்றத்தின் மேலவையான மாநிலங்களவைக்கு தேர்ந்தெடுக்கபட்டார். இவர் பொதுத்துறை நிறுவனங்களுக்கான நாடாளும்ற குழு, சீட்டு நிதிகளின் கூட்டுத் தேர்வுக் குழு போன்ற நாடாளுமன்றக் குழுக்களில் உறுப்பினராக இருந்தார். இரண்டு முறை இந்திய பத்திரிகைக் கவுன்சில் மற்றும் (மாநிலங்களவை) துணைத் தலைவராகவும் இருந்தார். 1985 இல் ஐக்கிய நாடுகள் சபையின் 40 வது பொதுச் சபையில் உரையாற்ற அழைக்கப்பட்டதன் பெருமையையும் இவர் பெற்றார்.  
ஆர். ராமகிருஷ்ணன் டி. வி. எஸ். மோட்டார் கம்பனி லிமிடெட்டின் செயல்படுத்துநர் அல்லாத சுயாதீன இயக்குநராக இருந்தார். மேலும் டிவிஎஸ் நிதி மற்றும் சேவைகள் லிமிடெட்டின் இயக்குநராகவும், டிவிஎஸ் குழும நிறுவனங்களின் இயக்குநராகவும் பணியாற்றியுள்ளார். ராமகிருஷ்ணன் 2008 அக்டோபர் 31 முதல் 2015 திசம்பர் 25 வரை எண்ணூர் கோக் லிமிடெட் நிறுவனத்தின் கூடுதல் செயல்படுத்துநர் அல்லாத சுயாதீன இயக்குநராகவும் இருந்துள்ளார். 2005 செப்டம்பரில் நடைபெற்ற உலக காபி மாநாட்டிலும் இவர் இந்தியாவின் சார்பாக கலந்துகொண்டார்.  
இவர் ராஜாஜி பொது அலுவல்கள் மற்றும் நிர்வாக நிறுவனத்தின் நிர்வாகக் குழு உறுப்பினராக இந்திய குடியரசு தலைவரால் நியமிக்கப்பட்டார், மேலும் சர் சி. பி. ராமசாமி ஐயர் கல்வி அறக்கட்டளையின் தலைவராகவும் இருந்துள்ளார். சென்னை குதிரைப்பந்தைய சங்கத்தின் தலைவராக இருந்த இவர் சென்னை குதிரைப்பந்தைய சங்கத்தின் குழுவில் பணியாற்றினார். ரோட்டரி சங்கத்தின் ரோட்டரி மாவட்ட 3230, ஆளுநராக (இந்த ரோட்டரி மாவட்டமானது தமிழ்நாட்டின் ஒசூர், சென்னை முதல் வேதாரண்யம் வரை நீண்டுள்ளது). இவர் ரோட்டரி சங்கத்தின் "Service Above Self" உட்பட பல விருதுகளைப் பெற்றவர்.
# யுத்வீர் சிங்

**யுத்வீர் சிங்** (*Yudhvir Singh*) இந்தியாவின் ராசத்தான் மாநிலத்தைச் சேர்ந்த ஒரு சுதந்திர போராட்ட வீரர், அரசியல்வாதி மற்றும் ஓமியோபதி மருத்துவராவார்.  
ஆக்ரா மற்றும் அலகாபாத்து நகரங்களில் சிங் படித்தார். 1920 ஆம் ஆண்டு முதல் ஓமியோபதி மருத்துவம் பயிற்சி செய்யத் தொடங்கினார். ஆர்ய சமாஜத்தின் உறுப்பினராக இருந்தார். 1928 ஆம் ஆண்டில் இவர் தில்லியின் சாந்தினி சவுக்கில் ஓர் ஓமியோபதி இலவச மருந்தகத்தை அமைத்தார். இம்மருந்தகம் பின்னர் மிர் முகமது உசேன் சாகிப்பின் உதவியுடன் டாக்டர் யுத்வீர் சிங் ஓமியோபதி அறக்கட்டளை என்று பெயர் மாற்றப்பட்டது.  
அந்த நேரத்தில், சிங் தில்லியில் இந்திய தேசிய காங்கிரசின் தலைவராக இருந்தார்.  
1932, 1941 மற்றும் 1942 ஆம் ஆண்டு நடைபெற்ற வெள்ளையனே வெளியேறு இயக்கம் ஆகிய சுதந்திரப் போராட்டங்களில் பங்கேற்றார். சுதந்திரத்திற்கான பிரச்சாரத்தின் போது சிங் நான்கு ஆண்டு ஒன்பது மாதங்கள் சிறையில் அடைக்கப்பட்டார். இந்த இயக்கங்களின் போது சிங்கின் மனைவி ராணி ராசுவும் கைது செய்யப்பட்டார்.  
1935 ஆம் ஆண்டு சிங் தில்லி பிரதேச காங்கிரசு கமிட்டியின் செயலாளரானார். 1937 ஆம் ஆண்டில் சிங் தில்லியின் நகராட்சி ஆணையரானாராகப் பொறுப்பேற்று 1952 ஆம் ஆண்டு வரை பதவி வகித்தார்.  
சாந்தினி சவுக் தொகுதியில் இந்திய தேசிய காங்கிரசு வேட்பாளராக யுத்வீர் சிங் தேர்தலில் நின்று போட்டியிட்டார். 4,413 வாக்குகளைப் பெற்று (தொகுதியில் 52.84% வாக்குகள்) தேர்தலில் வெற்றி பெற்றார்.  
1955 மற்றும் 1956 ஆம் ஆண்டுகளுக்கு இடையில் தில்லி மாநில அரசாங்கத்தில் சுகாதாரம் மற்றும் புனர்வாழ்வு, தொழில்கள் மற்றும் தொழிலாளர் மற்றும் சிறைச்சாலையாக அமைச்சராக பணியாற்றினார். இவரது ஆட்சிக் காலத்தில் தில்லி ஓமியோபதி சட்டம் நிறைவேற்றப்பட்டது. இந்தச் சட்டம் அக்டோபர் 1, 1956 முதல் நடைமுறைக்கு வந்தது.  
இந்திய அரசாங்கம் யுத்வீர் சிங்கிற்கு 1971 ஆம் ஆண்டு பத்மசிறீ விருதும் 1977 ஆம் ஆண்டு பத்மபூசண் விருதும் வழங்கி சிறப்பித்தது.
# டி. இரத்தினவேல்

**டி. இரத்தினவேல்** (பிறப்பு: 1, சனவரி, 1951) என்பவர் ஒரு தமிழக அரசியல்வாதி ஆவார். இவர் தமிழ்நாட்டின், விருதுநகர் மாவட்டம், திருவில்லிபுத்தூரைச் சேர்ந்தவர். இவர் இவர் இந்திய நாடாளுமன்றத்தின் மேலவையான மாநிலங்களவைக்கு தமிழகத்தின் சார்பில் தேர்ந்தெடுக்கபட்டார்.  
இவர் அனைத்திந்திய அண்ணா திராவிட முன்னேற்றக் கழகம் கட்சியைச் சேர்ந்தவர்.
# சாக் இசுடென்ட்சு

**சக்கரி லோவெல் இசுடென்ட்சு** (Zackary Lowell Stentz) என்பவர் அமெரிக்க நாட்டு திரைக்கதை ஆசிரியர், திரைப்படத் தயாரிப்பாளர், ஊடகவியல், புதின எழுத்தாளர் மற்றும் ஆசிரியர் ஆவார். முன்னாள் எழுத்து கூட்டாளர் ஆஷ்லே எட்வர்ட் மில்லருடன் மார்வெல் பண்புகள் குறித்த அவரது பணிக்கு மிகவும் பிரபலமானவர்.  
இவர் ஏஜென்ட் கோடி பங்கஸ் (2003), தோர் (2011) மற்றும் எக்ஸ்-மென்: ஃபர்ஸ்ட் கிளாஸ் (2011) போன்ற திரைப்படங்களிலும் ஆண்ட்ரோமெடா (2001-2005), பிரிஞ்சு (2009-2010), தி பிளாஷ் (2016-2019) போன்ற தொலைக்காட்சி தொடர்களிலும் பணியாற்றியுள்ளார்.
# டான் பெய்ன்

**வில்லியம் டொனால்ட் பெய்ன்** (William Donald Payne, மே 5, 1964 - மார்ச்சு 26, 2013) என்பவர் அமெரிக்க நாட்டு திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் ஃபெண்டாஸ்டிக் ஃபோர் 2 (2007), தோர் (2011) மற்றும் தோர்: த டார்க் வேர்ல்டு (2013) போன்ற திரைப்படங்களில் பணியாற்றியுள்ளார். இவர் எலும்பு புற்றுநோயால் மார்ச் 2013 இல் காலமானார்.
# டான் பெய்ன்

## ஆரம்ப கால வாழ்க்கை

இவர் மே 5, 1964 அன்று அமெரிக்காவின் வட கரோலினாவின் வில்மிங்டனில் பிறந்தார். அவர் நியூ ஹனோவர் உயர்நிலைப் பள்ளியில் பயின்று 1982 இல் பட்டம் பெற்றார். அவர் கல்லூரியில் வகுப்பு தலைவராகவும் இருந்துள்ளார்.
# செ. கிருஷ்ணமுரளி

**செ. கிருஷ்ணமுரளி** (*C. Krishnamurali*)என்பவர் இந்திய அரசியல்வாதி மற்றும் தமிழகச் சட்டமன்ற உறுப்பினர் ஆவார். கிருஷ்ணமுரளி தென்காசி மாவட்டம் செங்கோட்டையினைச் சார்ந்தவர். சங்கரன்கோயில் அருகிலுள்ள பசும்பொன் முத்துராமலிங்கத் தேவர் கல்லூரியில் இளநிலை வணிகவியல் படித்துள்ளார். இவர் அனைத்திந்திய அண்ணா திராவிட முன்னேற்றக் கழக கட்சியின் உறுப்பினர் ஆவார். இவர் இக்கட்சியின் சார்பில் மே 2021இல் தமிழ்நாடு சட்டமன்றத்திற்கு நடைபெற்ற தேர்தலில் கடையநல்லூர் தொகுதியிலிரு<nowiki/>ந்து தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டுள்ளார்.
# செ. கிருஷ்ணமுரளி

### சட்டமன்ற உறுப்பினராக

| 2021 | கடையநல்லூர் | அதிமுக | 88474 | 43.08 |
| --- | --- | --- | --- | --- |
# கலே அன்னே கார்டு

**கலே அன்னே கார்டு** (Gale Anne Hurd, பிறப்பு: அக்டோபர் 25, 1955) என்பவர் அமெரிக்க நாட்டு தொலைக்காட்சி மற்றும் திரைப்படத் தயாரிப்பாளர் ஆவார். இவர் ஹல்க் (2003), டெர்மினேட்டர் 3: ரைஸ் ஆப் த மெஷின்ஸ் (2003), ஹல்க் 2 (2008), போன்ற பல திரைப்படங்களை தயாரித்துள்ளார்.
# கலே அன்னே கார்டு

## ஆரம்ப கால வாழ்க்கை

இவர் அக்டோபர் 25, 1955 இல் லாஸ் லாஸ் ஏஞ்சல்ஸில் லொலிடா மற்றும் முதலீட்டாளர் ஃபிராங்க் ஈ. ஹர்ட் ஆகியோருக்கு மகளாகப் பிறந்தார். அவரது தந்தை யூதர் மற்றும் அவரது தாய் உரோமன் கத்தோலிக்கர் ஆவார்கள். இவர் கலிபோர்னியாவின் பாம் ஸ்பிரிங்ஸில் வளர்ந்தார் மற்றும் 1973 இல் பாம் ஸ்பிரிங்ஸ் உயர்நிலைப் பள்ளியில் பட்டம் பெற்றார். அவர் இசுட்டான்போர்டு பல்கலைக்கழகத்தில் பொருளாதாரம் மற்றும் தகவல்தொடர்புகளில் இளங்கலை மற்றும் அரசியல் அறிவியலிலும் 1977 இல் பட்டம் பெற்றார்.
# நோமிடா சாண்டி

**நோமிடா சாண்டி** (*Nomita Chandy*) இந்தியாவின் கர்நாடக மாநிலம் பெங்களூரைச் சேர்ந்த ஓர் இந்திய சமூக சேவகர் ஆவார். ஆதரவற்ற குழந்தைகளின் மறுவாழ்வுக்கான சேவைகளுக்காக நன்கு அறியப்படுகிறார்.  
சாண்டி பெங்களூரிலுள்ள அரசு சார்பற்ற நிறுவனமான ஆசிரயாவின் செயலாளராக இருந்தார். ஆதரவற்ற குழந்தைகளின் மறுவாழ்வுக்காக முக்கியமாக பணியாற்றினார். இந்த அமைப்பின் கீழ் சாண்டியும் அவரது சகாக்களும் நாட்டிற்குள் 2000 குழந்தைகளையும், அயலகக் குழந்தைகள் 1000 பேரையும் சட்டப்பூர்வமாக தத்தெடுப்பதற்கான ஏற்பாடுகளை செய்வதில் வெற்றி பெற்றனர். ஆசிரயா அமைப்பு நீல்பாக் என்ற ஒரு பள்ளியையும், புலம் பெயர்ந்த தொழிலாளர்களின் குழந்தைகளுக்கான பாதுகாப்பான மழலையர் காப்பகம் ஒன்றையும் நடத்துகிறது. இக்குழந்தைகள் பராமரிப்பு மையம் பார்வை குறைபாடுள்ள எட்டு குழந்தைகளையும் கவனித்துக்கொள்கிறது. இந்திய அரசு 2011 ஆம் ஆண்டு நோமிதா சாண்டிக்கு இந்தியாவின் நான்காவது மிக உயர்ந்த குடிமை விருதான் பத்மசிறீ விருதை வழங்கி சிறப்பித்தது.  
நோமிடா சாண்டி 2015 ஆம் ஆண்டு மே மாதம் பெங்களுர் நகரில் காலமானார்.
# திரௌபதி கிமிரே

**திரௌபதி கிமிரே** (*Draupadi Ghimiray*) இந்தியாவின் சிக்கிம் மாநிலத்தைச் சேர்ந்த ஒரு சமூக ஆர்வலராவார். இந்தியாவின் நான்காவது மிக உயர்ந்த குடிமை விருதான பத்மசிறீ விருது இவருக்கு 2011ஆம் ஆண்டு வழங்கப்பட்டுள்ளது.  
தொழில் ரீதியாக கிமிரே ஒரு செவிலியராவார். உடல் குறைபாடுகள் உள்ளவர்களுக்கு உதவுவதற்கும் அவர்களுக்கு விரிவான சேவையை வழங்குவதற்கும் கிமிரே 1999 ஆம் ஆண்டு இத்தொழிலை எடுத்துக் கொண்டார். சிக்கிமில் ஊனமுற்றோரின் நலனுக்காக கிமாரே சிக்கிம் விக்லாங் சகாயதா சமிதி என்ற அமைப்பை நிறுவினார். இன்று, இவரும் இவரது தன்னார்வ தொண்டு நிறுவனமான சிக்கிம் விக்லாங் சகாயதா சமிதியும் இப்பகுதி மக்களிடையே அவர்கள் வீட்டுப் பெயராக மாறிவிட்டது.  
செயற்கை கால்கள், கைகள் பொருத்தப்பட்ட குழந்தைகளுக்கும், அன்னம் பிளவுக்கு சிகிச்சை எடுக்கும் குழந்தைகளுக்கான இலவச அறுவை சிகிச்சைக்கும் கிமிரே பெரிதும் உதவினார்.
# தே. குமாரதாசு

**தே. குமாரதாசு** (27 சூன் 2019 அன்று இறந்தார்) ஓர் இந்திய அரசியல்வாதி ஆவார். இவர் கிள்ளியூர் தொகுதியில் இருந்து நான்கு முறை தமிழ்நாடு சட்டமன்றத்திற்கு தேர்ந்தெடுக்கப்பட்டார். 1984 தேர்தலில் ஜனதா கட்சி வேட்பாளராகவும் 1991 ஜனதா தளம் வேட்பாளராகவும், 1996, மற்றும் 2001 தமிழ் மநிலா காங்கிரசு சார்பில் போட்டியிட்டு வெற்றி பெற்றார்.
# சோசா விக்கிப்பீடியா

**சோசா விக்கிப்பீடியா** (*Xhosa Wikipedia*) சோசா மொழி விக்கிப்பீடியா ஆகும். இதில் தரவுகள் உள்ளன. இது 25 ஆகஸ்ட் 2018 நிலவரப்படி 260வது பெரிய விக்கிப்பீடியாவாக திகழ்கிறது.  
விக்கிப்பீடியாவின் சோசா பதிப்பு ஜூன் 2003இல் தொடங்கப்பட்டது. இதன் குறைந்த எண்ணிக்கையிலான தரவுகள் காரணமாக 2008 மற்றும் 2013 ஆம் ஆண்டுகளில் இச்சேவையினை நிறுத்துவதற்காகக் கோரப்பட்ட வேண்டுகோள் இரண்டும் நிராகரிக்கப்பட்டன.  
சோசா சுலு மற்றும் நகுனி மொழிகளில் கட்டுரைகளைக் கொண்டுள்ளது. சுலு பதிப்பில் உள்ள கட்டுரைகளை சோசா மொழியில் சோசா விக்கிப்பீடியாவிற்கு மொழிபெயர்ப்பது எளிதாக உள்ளது. விக்கிமீடியாவின் *ஸ்கான்விக்கி* ஒத்துழைப்பு கருவி மூலம் சுவீடிய விக்கிப்பீடியா, நோர்வே விக்கிப்பீடியா மற்றும் டேனிய விக்கிப்பீடியா போன்ற எசுக்காண்டினாவியா மொழி பதிப்புகளுக்கு இதேபோன்ற மொழியாக்க-விக்கி முயற்சிகள் மேற்கொள்ளப்பட்டுள்ளன.
# விசாகப்பட்டினம் பொது நூலகம்

**விசாகப்பட்டினம் பொது நூலகம்** (*Visakhapatnam Public Library*) இந்தியாவின் ஆந்திரப்பிரதேச மாநிலத்திலுள்ள விசாகப்பட்டினம் நகரில் அமைந்துள்ள ஒரு பொது நூலகமாகும். இலவச நூலக சேவைகள், நல்ல வாசிப்புச் சூழல், போதுமான சமூக இடைவெளி, இலவச இணைய இணைப்பு மற்றும் படிக்கும் அறை போன்ற சேவைகளை பொது மக்களுக்கு இந்நூலகம் வழங்குகிறது. கொள்கை ஆய்வுகளுக்கான மையம் ஒன்று சகோதர அமைப்பு கட்டிடத்தில் இணைந்து அமைந்துள்ளது.
# விசாகப்பட்டினம் பொது நூலகம்

## வரலாறு

விசாகப்பட்டினம் பொது நூலகம் 1996 ஆம் ஆண்டில் பொதுமை எண்ணம் கொண்ட குடிமக்கள் குழுவால் உருவாக்கப்பட்டது. நூலகத்திற்காக 1700 சதுர மீட்டர் நிலத்தை அப்போதைய விசாகப்பட்டினம் நகரத் தந்தை சப்பம் அரி வழங்கினார். 1999 ஆம் ஆண்டு அக்டோபர் 23 அன்று நூலகத்திற்கான அடிக்கல் நாட்டப்பட்டது. 2003 ஆம் ஆண்டு டிசம்பர் மாதம் 3 ஆம் தேதி ஆந்திராவின் ஆளுநராக இருந்த சுர்ஜித் சிங் பர்னாலா நூலகத்தை திறந்து வைத்தார். 2004 ஆம் ஆண்டு சூலை மாதம் 15 ஆம் தேதி முதல் நூலகம் செயல்படத் தொடங்கியது.  
விசாகப்பட்டினம் பொது நூலகம் பெருநகர விசாகப்பட்டினம் மாநகராட்சிக்கு சொந்தமானதாகும். நூலகத்தின் விவகாரங்களை இயக்குவதற்கு சிறந்த குடிமக்களை உள்ளடக்கிய விசாகப்பட்டினம் பொது நூலக சங்கம் என்ற ஓர் அறக்கட்டளை அமைப்பு உருவாக்கப்பட்டது. 2019 ஆம் ஆண்டு நிலவரப்படி, இவ்வமைப்பின் தலைவர் முனைவர் எசு. விஜய குமார் மற்றும் செயலாளர் டி.எசு. வர்மா என்று அறியப்படுகிறது.
# இந்திய அரசு காசாலை

**இந்திய அரசு காசாலை** (*India Government Mint*) என்பது இந்திய நாணயங்களை உற்பத்தி செய்வதற்காக நாட்டில் நான்கு காசாலைகளை நிறுவியுள்ளது. இவை கீழ்க்கண்ட நகரங்களில் அமைந்துள்ளன.  
- மும்பை, மகாராஷ்டிரா
- கொல்கத்தா, மேற்கு வங்கம்
- ஐதராபாத், தெலங்காணா
- நொய்டா, உத்தரப்பிரதேசம்  
1906 நாணயச் சட்டத்தின் கீழ், இந்திய ரிசர்வ் வங்கிக்கு நாணயங்களை உற்பத்தி செய்து வழங்குவதாக இந்திய அரசு காசாலைகளை நிறுவியது. ரிசர்வ் வங்கி வழங்கும் வருடாந்திர தேவைப்பட்டியலுக்கு ஏற்ப இந்திய அரசு நாணய உற்பத்தித் திட்டத்தை உருவாக்குகிறது.  
மும்பை, கொல்கத்தா மற்றும் ஐதராபாத்தில் உள்ள காசாலைகள் நாணய அச்சுகளை உருவாக்குகின்றன. ஐதராபாத், மும்பை மற்றும் கொல்கத்தா காசாலைகள் தங்க மதிப்பீட்டு வசதிகளைக் கொண்டுள்ளன. மும்பை காசாலை தரப்படுத்தப்பட்ட எடை மற்றும் அளவுடன் நாணயங்களை உற்பத்தி செய்கிறது. மும்பை காசாலையில் 999.9 வரை அதிநவீன தங்கச் சுத்திகரிப்பு வசதி உள்ளது. ஐதராபாத் காசாலையில் 999.9 வரை மின்னாற்பகுப்பு வெள்ளி சுத்திகரிப்பு வசதியைக் கொண்டுள்ளது.  
நினைவு நாணயங்கள் மும்பை மற்றும் கொல்கத்தாவில் தயாரிக்கப்படுகின்றன. கொல்கத்தா மற்றும் ஐதராபாத் காசாலைகளில் பதக்கங்களை உருவாக்குவதற்கான வசதிகளும் உள்ளன. நொய்டா காசலை எஃகு நாணயங்களை உருவாக்க நாட்டில் முதலில் காசாலையாகும்.
# இந்திய அரசு காசாலை

## காசாலை குறிகள்

இந்தியாவில் (மற்றும் உலகெங்கும்) ஒவ்வொரு நாணயமும் அது உருவாக்கப்பட்ட காசாலையினை அடையாளம் காண ஒரு சிறப்பு காசாலை குறியினைக் கொண்டுள்ளது.
# இந்திய அரசு காசாலை

## காசாலை குறிகள்

### பம்பாய் (மும்பை) புதினா

பம்பாய் (மும்பை) காசாலையில் நாணயத்தின் தேதியின் கீழ் ஒரு வைர குறியினைக் கொண்டுள்ளது (வெளியிடப்பட்ட ஆண்டு). இந்த காசாலைலிருந்து வரும் ஆதார நாணயங்களில் காசாலை குறி 'B' அல்லது 'M' கொண்டுள்ளது.
# இந்திய அரசு காசாலை

## காசாலை குறிகள்

### கல்கத்தா (கொல்கத்தா) காசாலை

கொல்கத்தா காசாலை நாணயத்தின் தேதியின் கீழ் எந்த அடையாளமும் இல்லை (வெளியிடப்பட்ட ஆண்டு). அல்லது அதற்கு "c" குறி உள்ளது. இந்த காசாலை இந்தியாவின் முதல் காசாலை என்பதால் இது எந்த அடையாளத்தையும் தேர்வு செய்யவில்லை. இதனால் இது தனித்துவமானது.
# இந்திய அரசு காசாலை

## காசாலை குறிகள்

### ஐதராபாத் காசாலை

ஐதராபாத் காசாலை நாணயத்தின் தேதியின் கீழ் ஒரு நட்சத்திரம் உள்ளது (வெளியிடப்பட்ட ஆண்டு). ஐதராபாத்திலிருந்து வரும் மற்ற நாணயங்களில் பிளவு வைரம் மற்றும் வைரத்தில் ஒரு புள்ளி ஆகியவை அடங்கும்.
# இந்திய அரசு காசாலை

## காசாலை குறிகள்

### நொய்டா காசாலை

நொய்டா காசாலை வெளியிடப்பட்ட நாணயத்தின் ஆண்டின் கீழ் ஒரு புள்ளி உள்ளது (நாணயம் தேதி).
# ஆர். கே. கடற்கரை

**ஆர். கே. கடற்கரை** (*RK Beach*) இந்தியாவின் ஆந்திரப்பிரதேச மாநிலத்திலுள்ள விசாகப்பட்டினத்தில் உள்ள கடற்கரையாகும். இராம கிருட்டிணா கடற்கரை என்ற பெயராலும் இக்கடற்கரை அழைக்கப்படுகிறது. வங்காள விரிகுடாவின் கிழக்கு கடற்கரையில் டால்பின் மூக்கு மலைக்கு அருகில் இக்கடற்கரை அமைந்துள்ளது.  
கடற்கரைக்கு அருகில் இராமகிருட்டிணா மறைபணி ஆசிரமம் இருப்பதால் கடற்கரைக்கு இப்பெயர் வந்தது.
# ஆர். கே. கடற்கரை

## போக்குவரத்து

ஆந்திரப்பிரதேச மாநில போக்குவரத்துக் கழகம் கீழ்கண்ட வழித்தடங்களில் ஆர்.கே. கடற்கரைக்கான பேருந்துகளை இயக்குகிறது :
| தடம் எண் | புறப்பாடு | சேருமிடம் | வழி |  |
| --- | --- | --- | --- | --- |
| 10கே | ஆர்.டி.சி வளாகம் | கைலாசகிரி | சகதாம்பா சந்திப்பு, ஆர்.கே. கடற்கரை, வியுடுஏ பூங்கா, தென்னட்டி பூங்கா |  |
| 28 | ஆர்.கே. கடற்கரை | சிம்மாச்சலம் | மாவட்ட ஆட்சியர் அலுவலகம், கே.ஜி.எச், சகதாம்பா மையம், ஆர்.டி.சி வளாகம். |  |
| 28கே/28ஏ | ஆர்.கே. கடற்கரை | கோதவலசா/பெந்துர்த்தி | மாவட்ட ஆட்சியர் அலுவலகம், கே.ஜி.எச், சகதாம்பா மையம், ஆர்.டி.சி வளாகம், காஞ்சார் பாலம், என் ஏ டி கோத சாலை, கோபாலபட்டிணம், வேப்பகுண்டா. |  |
| 28எச் | ஆர்.கே. கடற்கரை | சிம்மாச்சலம் மலை | மாவட்ட ஆட்சியர் அலுவலகம், கே.ஜி.எச், சகதாம்பா மையம், ஆர்.டி.சி வளாகம், இரயில் நிலையம், காஞ்சார் பாலம், என் ஏ டி கோத சாலை, கோபாலபட்டிணம் |  |
| 99/99கே | ஆர்.கே. கடற்கரை | பழைய கசுவாகா/குர்மன்னாபாலம் | சகதாம்பா மையம், நகர கோதசாலை, கான்வெண்ட்டு, சிக்கிண்டியா, மல்காபுரம், புது கசுவாகா |  |
| 68/68கே | ஆர்.கே. கடற்கரை | சிம்மாச்சலம்/கோதாவலாசா | மாவட்ட ஆட்சியர் அலுவலகம், கேஜிஎச், சகதாம்பா மையம், ரெத்னம் தோட்டம், ஆர்.டி.சி வளாகம், மாத்திலிப் பாலம், அனுமந்துவாகா, அரிலோவா, முதாசர்லோவா, அதாவிவரம் |  |
| 368 | ஆர்.கே. கடற்கரை | சோதாவரம் | சகதாம்பா மையம், ஆர்.டி.சி வளாகம், மாத்திலிப் பாலம், அனுமந்துவாகா, அரிலோவா, முதாசர்லோவா, அதாவிவரம், சிம்மாச்சலம், வேப்பகுண்டா, சப்பாவரம் | } |
# அண்ணனூர்

**அண்ணனூர்** (ஆங்கிலம்: *Annanur*), இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். இது சென்னையின் மேற்கு பகுதியில் உள்ளது. இது ஆவடிக்கு அருகில் அமைந்துள்ளது மற்றும் திருவள்ளூர் மாவட்டத்திற்கு உட்பட்டது. இது நகர மையத்திலிருந்து சுமார் 20 கி.மீ. தொலைவில் அமைந்துள்ளது.
# அண்ணனூர்

## புவியியல்

இது திருமுல்லைவாயல், செங்குன்றம் ஏரி, அம்பத்தூர், ஆவடி மற்றும் அயனம்பாக்கம் ஆகியவற்றால் சூழப்பட்டுள்ளது. திருமுல்லைவாயலில், திருமுல்லைவாயல் ஏரி, அராபத் ஏரி, அம்பத்தூர் ஏரி போன்ற ஏரிகள் உள்ளன.
# அண்ணனூர்

## அமைவிடம்

சென்னை மத்திய தொடருந்து நிலையத்திலிருந்து 22 கிலோமீட்டர் தொலைவிலும், சென்னை எழும்பூர் தொடருந்து நிலையத்திலிருந்து 20 கிலோமீட்டர் தொலைவிலும், சென்னை பன்னாட்டு விமான நிலையத்திலிருந்து 26 கிலோமீட்டர் தொலைவிலும், சென்னை கோயம்பேடு பேருந்து நிலையத்திலிருந்து 15 கிலோமீட்டர் தொலைவிலும், அடையாறு அமைந்துள்ளது.
# அண்ணனூர்

## போக்குவரத்து

### சாலை

சென்னை திருப்பதி தேசிய நெடுஞ்சாலையில் (NH 205) உள்ள திருமுல்லைவாயல் ஆனது, அண்ணனூர் தொடருந்து நிலையத்திற்கு முக்கிய சாலை இணைப்பாகும், 60 அடி ரயில் நிலையம் சாலை (ரயில்வே சாலை) என்பது என்.எச் 205 முதல் அண்ணனூர் ரயில் நிலையம், ஆவதி கார் ஷெட் வளாகத்தை இணைக்கும் சாலையாகும். தற்போது தேசிய நெடுஞ்சாலை 205 சாலை அகலப்படுத்தலில் உள்ளது. இந்த திட்டத்தை டிரான்ஸ்ஸ்ட்ராய் இந்தியா மேற்கொண்டுள்ளது.  
ஆவாடி - அம்பத்தூர் ஓ. டி இடையே பேருந்து எண் - எஸ் 97 இயக்கப்படுகிறது.
# அண்ணனூர்

## போக்குவரத்து

### தொடருந்து

சென்னை புறநகர் இரயில்வேயில், அண்ணனூரில் ஒரு தொடருந்து நிலையம் உள்ளது, இது உள்ளூர்வாசிகள் பயணம் செய்ய மிகவும் வசதியாக உள்ளது.  
அண்ணனூர் தொடருந்து நிலையம், திருவள்ளூர் மாவட்டத்தின் ஆவடி தாலுகாவிற்குள், ஆவடி நகராட்சியின் எல்லைக்குள் வருகிறது. இதன் வடக்கே செங்குன்றம் ஏரி, தெற்கே பரிதிபட்டு (ஆவடி), அயப்பாக்கம், கிழக்கிலிருந்து அம்பத்தூர் மண்டலம் மேற்கில் பரிதிபட்டு (ஆவடி), திருமுல்லைவாயலில் இரண்டு தொடருந்து நிலையங்கள் உள்ளன (நிறுத்தப்படுகின்றன), அதாவது திருமுல்லைவாயல் மற்றும் அண்ணனூர், இதன் தொலைவு ஒரு கிலோமீட்டர் தூரம் ஆகும்.
# அண்ணனூர்

## கல்வி

செயின்ட் பீட்டர்ஸ் பொறியியல் கல்லூரி, அண்ணனூர் தொடருந்து நிலையத்திற்கு அருகில் அமைந்துள்ளது. இந்த பகுதியில் இரண்டு மாநகரப் பள்ளிகள் உள்ளன.
# அண்ணனூர்

## வழிபாட்டுத் தலங்கள்

### கோயில்கள்

- மொட்டை அம்மன் கோயில், ரெட்டிபாளையம்
- தேவி கருமாரி அம்மன் கோயில், ஜோதி நகர் (தொடருந்து நிலையத்திற்கு அருகில்)
- கல்யாணசுந்தரேஸ்வரர் கோயில் (அன்னனூர் தொடருந்து கிராசிங்கிற்கு அருகில்)
- புவனேஸ்வரி அம்மன் கோயில், திருக்குறள் மெயின் ரோடு
- மாசிலாமணிஸ்வர் கோயில், திருமுல்லைவாயல்
- பச்சையம்மன் கோவில்
- இராமர் கோவில் (குளக்கரை சாலை)
# அண்ணனூர்

## வழிபாட்டுத் தலங்கள்

### தேவாலயங்கள்

- முழு நற்செய்தி தெலுங்கு பாப்டிஸ்ட் தேவாலயம்
# அண்ணனூர்

## வழிபாட்டுத் தலங்கள்

### மசூதிகள்

- சலமத் மசூதி, ஜி. ஆர்.புரம் மேற்கு
- மக்கா மஸ்ஜித், தொடருந்து நிலையம் அருகே, செந்தில் நகர்
- அமர் அலி மசூதி, அன்னல் அஞ்சுகம் நகர்
# செஞ்செதில் தவிட்டுப்புறா

**செஞ்செதில் தவிட்டுப்புறா** [Oriental turtle dove (*Streptopelia orientalis*)] என்பது கொலம்பிடே என்ற குடும்பத்தைச் சேர்ந்த ஒரு பறவையாகும்; ஐரோப்பாவின் சில பகுதிகள் தொடங்கி மத்திய ஆசியா, இந்தியத் துணைக்கண்டம் வழியாக தென்கிழக்கு ஆசியா வரை காணப்படும் *S. orientalis* இனம், ஆறு உள்ளினங்களை உள்ளடக்கியது. இதில் ஒரு உள்ளினமான *S. o. erythrocephala* மத்திய இந்தியப் பகுதிகளிலும் தென்னிந்தியாவில், மேற்குத் தொடர்ச்சி மலைப் பகுதிகளிலும் கிழக்குத் தொடர்ச்சி மலையின் வட பகுதியிலும் காணப்படுகிறது.
# செஞ்செதில் தவிட்டுப்புறா

## வகைபிரித்தல்

புவியியல் ரீதியாக இறகுகளில் சில மாறுபாட்டுடன் இந்த இனம் பரந்த அளவில் பரவியுள்ளது. இந்த மாறுபாடுகளால் இது குறைந்தது ஆறு கிளையினங்களாக பிரிக்கபட்ட காரணமாயிற்று. இதில் உள்ள ஆறு கிளையினங்கள் பின்வருமாறு:  
- **western Oriental turtle dove** (*S. o. meena*) <small>(Sykes, 1832)</small> – கிழக்கு ஆசியா மற்றும் மத்திய ஆசியா தெற்கே இமயமலை வரை அதாவது காஷ்மீர் முதல் நடு நேபாளம் வரை. குளிர்காலத்தில் இந்தியாவிலும் தென் இலங்கை வரையில் காணப்படுகிறது.
- **eastern Oriental turtle dove** (*S. o. orientalis*) <small>(Latham, 1790)</small> – நடு சைபீரியா முதல் யப்பான் மற்றும் கொரியா வரையும், தெற்கே இமயமலை வரை அஸ்ஸாம் முதல் யுனான் மற்றும் வடக்கு வியட்நாம் வரை. குளிர்காலத்தில் தெற்கு மற்றும் தென்கிழக்கு ஆசியாவில் காணப்படுகிறது.
- *S. o. stimpsoni* <small>(Stejneger, 1887)</small> – யூகியூ தீவுகள்
- *S. o. orii* <small>Yamashina, 1932</small> – தைவான்
- தென்னிந்தியப் புதுப்பானைக் கள்ளிப் புறா *S. o. erythrocephala* <small>(Bonaparte, 1855)</small> – தீபகற்ப தென்னிந்தியா. இந்த கிளையினம் மற்ற கிளையினங்களைப் போலல்லாமல், நெற்றியில் அல்லது உச்சியில் சாம்பல் நிறமற்று தலையில் சிவப்பு-பழுப்பு நிறமாக இருக்கும். இறக்கை அடி போர்வை இறகுகள் மற்றும் வால் முனை பட்டை ஆகியவை சிலேட் சாம்பல் நிறத்தில் இருக்கும்.
- *S. o. agricola* <small>(Tickell, 1833)</small> – ஒரிசா மற்றும் வங்காளத்திலிருந்து வடகிழக்கு இந்தியா மற்றும் மியான்மருக்கு தெற்கே ஹைனான் வரை
# செஞ்செதில் தவிட்டுப்புறா

## உடலமைப்பும் கள அடையாளங்களும்

மணிப்புறாவை விட சற்றுப் பெரிய புறா (நீளம் = 33 செமீ). செதில் போன்ற தோற்றமளிக்கும் மேற்பகுதியுடன் கழுத்தின் பக்கத்தில் நான்கைந்து கருப்புக் கீற்றுகள் கொண்டிருக்கும்; நல்ல செம்பழுப்பு நிறமும் குண்டான தோற்றமும் மணிப்புறாவிலிருந்து இதை வேறுபடுத்த உதவும்.
# செஞ்செதில் தவிட்டுப்புறா

## பரவல்

இந்தியத் துணைக்கண்டம் மற்றும் தென்கிழக்கு ஆசியாவில் காணப்படும் நாடுகள். இந்தியா, இலங்கை, நேபாளம், பூட்டான், மியான்மர், தாய்லாந்து, வியட்நாம், வட கொரியா, தென் கொரியா, ஜப்பான்  
மத்திய ஆசியா மற்றும் ஐரோப்பா. மங்கோலியா, கசகஸ்தான், ஆப்கானிஸ்தான், கிருகிஸ்தான், தஜிகிஸ்தான், வடக்கு பாகிஸ்தான், ரஷ்யா
# செஞ்செதில் தவிட்டுப்புறா

## வாழிடம்

ஊசியிலைக்காடுகளிலிருந்து வெப்பமண்டலக் காடுகள் வரை பலதரப்பட்ட பகுதிகள்; காடுகளின் எல்லைகளிலும் புதர், மரங்கள் நிறைந்த வயல்வெளிகளிலும் இவை காணப்படும். காஷ்மீரில் பர்ச்சு, நெட்டிலிங்க மரங்களுடன் கலந்த பைன் காட்டுப்பகுதியிலும் அதனையொட்டிய புல்வெளிப் பகுதிகளிலும் இனப்பெருக்கம் செய்கின்றன.
# பெகாலா பெண்கள் உயர்நிலைப் பள்ளி

**பெகாலா பெண்கள் உயர்நிலைப் பள்ளி** (*Behala Girls' High School*) என்பது கொல்கத்தாவில் பெகாலாவில் அமைந்துள்ள வங்காள மொழிவழி கல்வி வழங்கும் பள்ளியாகும். இந்த பெண்கள் உயர்நிலைப் பள்ளி மேற்கு வங்காள இடைநிலைக் கல்வி வாரியத்துடன் மத்யாமிக் பரிக்சா (10ஆம் வகுப்பு வாரிய தேர்வுகள்), மற்றும் மேல்நிலைத் தேர்வுக்காக (12வது வகுப்பு வாரிய தேர்வுகள்) மேற்கு வங்க மேல்நிலைக் கல்வி வாரியத்துடன் இணைக்கப்பட்டுள்ளது. 1948ஆம் ஆண்டில் நிறுவப்பட்ட இந்த பள்ளியினை தேசிய கல்வி திட்டமிடல் மற்றும் மேலாண்மைப் பல்கலைக்கழகம் (புது தில்லி)<nowiki/>பராமரித்துவருகிறது.
# ஷேன் பிளாக்

**ஷேன் பிளாக்** (பிறப்பு: திசம்பர் 16, 1961) என்பவர் அமெரிக்க நாட்டு திரைப்பட மற்றும் தொலைக்காட்சி இயக்குநர், தயாரிப்பாளர், திரைக்கதை ஆசிரியர் மற்றும் நடிகர் ஆவார். இவர் லெத்தல் வெப்பன் (1987), தி மான்ஸ்டர் ஸ்குவாட் (1987), தி லாஸ்ட் பாய் ஸ்கவுட் (1991), லாஸ்ட் ஆக்சன் ஹீரோ (1993) போன்ற பல திரைப்படங்களுக்கு திரைக்கதை எழுதியுள்ளார். நடிகராக இவர 1987 ஆம் ஆண்டு வெளியான பிரிடேட்டர் என்ற திரைப்படத்தில் 'ரிக் ஹவ்க்கின்ஸ்' என்ற கதாபாத்திரத்தில் நடித்துள்ளார்.  
இவர் 2005 ஆம் ஆண்டு 'கிஸ் கிஸ் பேங் பேங்' என்ற திரைப்படத்தின் மூலம் இயக்குநராக அறிமுகமானார். அதை தொடர்ந்து அயன் மேன் 3 (2013), தி நைஸ் கைஸ் (2016), த பிரிடேட்டர் (2018) போன்ற படங்களை எழுதி மற்றும் இயக்கியுள்ளார். 2020 ஆம் ஆண்டு நிலவரப்படி இவர் இயக்கிய அயன் மேன் 3 என்ற திரைப்படம் உலகளவில் அதிக வசூல் செய்த இருபதாவது படமாக உள்ளது.
# ஷேன் பிளாக்

## திரைப்படம்

| ஆண்டு | தலைப்பு | இயக்குநர் | எழுத்தாளர் | தயாரிப்பாளர் | குறிப்புகள் |
| --- | --- | --- | --- | --- | --- |
| 1987 | லீத்தல் வெப்பன் |  |  |  |  |
| மான்ஸ்டர் ஸ்குவாட் |  |  |  |  |  |
| 1989 | லீத்தல் வெப்பன் 2 |  |  |  |  |
| 1991 | தி லாஸ்ட் பாய் ஸ்கோவுட் |  |  |  |  |
| 1993 | லாஸ்ட் ஆக்சன் ஹீரோ |  |  |  |  |
| 1996 | லாங் கிஸ் குட்நைட் |  |  |  |  |
| 2005 | கிஸ் கிஸ் பேங் பேங் | இயக்குநராக அறிமுகம் |  |  |  |
| 2006 | எ.வ்.ஓ.ல். | குறும்படம் |  |  |  |
| 2013 | அயன் மேன் 3 |  |  |  |  |
| 2016 | தி நைஸ் கைஸ் |  |  |  |  |
| 2018 | த பிரிடேட்டர் | } |  |  |  |
# தேவேந்திர படேல்

**தேவேந்திர படேல்** (*Devendra Patel*) என்பவர் மத்தியப் பிரதேசத்தைச் சேர்ந்த அரசியல்வாதி ஆவார். இவர் 2008ஆம் ஆண்டில் மத்தியப் பிரதேசம் சட்டமன்ற தேர்தலில் சில்வாணி சட்டமன்றத்தொகுதிக்குப் போட்டியிட பாரதீய ஜனசக்தி கட்சி சார்பில் போட்டியிட வாய்ப்புக்கேட்டு போராடித் தேர்தலில் போட்டியிட்டார். இவர் பாரதிய ஜனதா கட்சியைச் சேர்ந்த ராம்பால் சிங்கை 247 வாக்குகள் வித்தியாசத்தில் தோற்கடித்துத் தேர்தலில் வெற்றி பெற்றார். கட்சியின் நிறுவனர் உமா பாரதி பாரதிய ஜனதாவுடன் பாரதீய ஜனசக்தி கட்சியினை இணைத்த பின்னர் தனக்கு உரிய முக்கியத்துவம் இல்லை எனக் கூறி 2013 மத்தியப் பிரதேச சட்டமன்றத் தேர்தலுக்கு முன்னதாக தனது 17 ஆதரவாளர்களுடன் இந்திய தேசிய காங்கிரசில் சேர்ந்தார். 2014இல் அவர் கோசங்காபாத்மக்களவைத் தேர்தலில் போட்டியிட்டுத் தோல்வியுற்றார்.
# சாமன் மகால்

'
**சாமன் மகால்** (*Chaman Mahal*) என்பது இந்திய மாநிலமான மத்தியப் பிரதேசத்தின் போபால் மாவட்டத்திலுள்ள ஓர் அரண்மனையாகும். இது 1715 இல் இசுலாம்நகரின் ஆட்சியாளராக இருந்த ஆப்கானியத் தளபதி தோஸ்த் முகமது கான் என்பவரால் கட்டப்பட்டது. இது மத்திய பிரதேசத்தின் தலைநகரான போபாலிருந்து 11 கி.மீ தூரத்தில் அமைந்துள்ளது.  
'சாமன்' என்றால் தோட்டம், எனவே இது "தோட்ட அரண்மனை" என்றும் அழைக்கப்படுகிறது. இது தோட்டங்கள் மற்றும் நீரூற்றுகளால் சூழப்பட்டுள்ளது, மேலும் மலர் வடிவங்களால் அலங்கரிக்கப்பட்டுள்ளது. சாமன் மகால் முகலாய மற்றும் மால்வா பாணியிலான கட்டிடக்கலைகளில் மணற்கற்களால் ஆனது. மேலும், 12 நுழைவாயில்கள் பெங்காலி கட்டிடக்கலை செல்வாக்கு மிக்க கூரையின் விளிம்புகளுடன் உள்ளன.  
போபாலின் ஆட்சியாளராக இருந்த தோஸ்த் முகமது கான் கட்டிய சிவப்பு மணற்கல் அமைப்பானது 'இசுலாம்நகர் கோட்டை' என்றும் அழைக்கப்படுகிறது. இது சார்பாக் பாணி தோட்டத்தைக் கொண்டுள்ளது. பாழடைந்த அரண்மனையில் முகலாய நீர்த் தோட்டமும் குளியலுக்கான இடமும் உள்ளன.
# கிருஷ்ண பால் சிங் யாதவ்

**கிருஷ்ண பால் சிங் யாதவ்** (*Krishna Pal Singh Yadav*)(பிறப்பு: ஜனவரி 15, 1976) என்பவர் இந்திய அரசியல்வாதி மற்றும் மத்திய பிரதேசத்தில் குணா நாடாளுமன்ற மக்களவை உறுப்பினர் ஆவார். இவர் 2019ஆம் ஆண்டு நடைபெற்ற இந்தியப் பொதுத் தேர்தலில் இந்திய தேசிய காங்கிரசின் ஜோதிர் ஆதித்யா மாதவராவ் சிந்தியாவைத் தோற்கடித்தார். முங்காவோலி சட்டசபை போட்டியிட வாய்ப்பு மறுக்கப்பட்டதால், 2018 சட்டமன்றத் தேர்தலுக்கு முன்னதாக யாதவ் சிந்தியாவுடன் கருத்து வேறுபாடு ஏற்பட்டு காங்கிரசிலிருந்து விலகினார்.
# கிருஷ்ண பால் சிங் யாதவ்

## ஆரம்ப கால வாழ்க்கை

யாதவின் தந்தை பெயர் ரகுவீர் சிங். இவர் 2000-2001 ஆம் ஆண்டில் நாக்பூரில் உள்ள பாவ் முலக் ஆயுர்வேத பல்கலைக்கழகத்தில் ஆயுர்வேத, மருத்துவம் மற்றும் அறுவை சிகிச்சை பட்டத்தை முடித்தார். இவர் ஒரு ஆயுர்வேத பயிற்சியாளர்.
# நவாப்பூர் தொடருந்து நிலையம்

**நவாப்பூர் தொடருந்து நிலையம்** (*Navapur railway station*) குஜராத் - மகாராஷ்டிரா நந்தர்பார் மாவட்டத்தில் மாநில எல்லைப் பகுதியான நவாப்பூர் நகரத்தில் அமைந்துள்ளது. இந்த நிலைய குறியீடு **NWU** ஆகும். இது மூன்று நடைமேடைகளைக் கொண்டுள்ளது. பயணிகள், மெமு, விரைவுவண்டி மற்றும் அதிவிரைவு ரயில்கள் இங்கு நிறுத்தப்படுகின்றன.
# நவாப்பூர் தொடருந்து நிலையம்

## நவாப்பூர்

- **நவாப்பூர் ரயில் நிலையம்** குசராத்து மற்றும் மகாராட்டிராவின் எல்லையில் அமைந்துள்ளது.
- இந்த நிலையத்தின் பாதி மகாராட்டிராவிலும், மற்ற பாதி குசராத்திலும் உள்ளது.
- நவாப்பூர் மகாராட்டிராவில் நந்துர்பார் மாவட்டத்தில் உள்ள ஒரு வட்டம் (தாலுகா) ஆகும்.
# நவாப்பூர் தொடருந்து நிலையம்

## ரயில்கள்

பின்வரும் ரயில்கள் நவாபூர் ரயில் நிலையத்தில் இரு திசைகளிலும் நிறுத்தப்படுகின்றன:  
- 12834/33 ஹவுரா-அகமதாபாத் அதிவிரைவு வண்டி
- 19045/46 தப்தி கங்கா விரைவுவண்டி
- 22947/48 சூரத் - பாகல்பூர் விரைவுவண்டி
- 19025/26 சூரத் - அமராவதி விரைவுவண்டி
- 19003/04 காண்டேஷ் விரைவுவண்டி
- 59013/14 சூரத்-பூசாவல் பயணிகள் ரயில்
- 69179/80 உத்தனா -பால்தி மெமு
# மரியதாஸ் ருத்தினசாமி

**மரியதாஸ் ருத்தினசாமி** (1885-1977) என்பவர் இந்திய ஒன்றியம், தமிழ்நாட்டின், சென்னையைச் சேர்ந்த ஒரு முன்னணி கல்வியாளர், இராஜதந்திரி, எழுத்தாளர் ஆவார்.  
அப்போதைய மதராஸ் மாகாணத்தின் செகந்திராபாத், ஐதராபாத், கடலூரில் கல்வி பயின்ற இவர், ஆக்ஸ்போர்டு மற்றும் கேம்பிரிட்ஜில் கல்வி கற்கச் சென்றார், இறுதியில் லண்டனின் கிரேஸ் இன்னில் பாரிஸ்டராக தகுதி பெற்றார். தனது அரசியல் வாழ்க்கையில் ருத்னசாமி மதராஸ் மாநகராட்சி மன்ற உறுப்பினராக இருந்தார். பின்னர் மதராஸ் சட்டமன்ற உறுப்பினராக இருந்தார். எல். டி. சாமிக்கண்ணு பிள்ளை இறந்த பின்னர் 1925 செப்டம்பரில் சட்டமன்ற அவைத் தலைவராக நியமிக்கப்பட்டார். நவம்பர் 1926 தேர்தல் வரை இவர் அப் பதவியில் இருந்தார். பின்னர் இவர் மதராஸ் பணியாளர் தேர்வாணையத்தின் உறுப்பினராகவும் பின்னர் தலைவராகவும் பணியாற்றினார். பிரித்தானிய இந்தியாவின் மத்திய சட்டமன்ற உறுப்பினராக நியமிக்கப்பட்டார். இந்திய விடுதலைக்குப் பிறகு மாநிலங்களவை உறுப்பினராக (1968–74) நியமிக்கப்பட்டார்.  
இவர் துவக்கத்தில் நீதிக் கட்சியுடன் தொடர்பு கொண்டிருந்தார். அது கலைக்கப்பட்ட பின்னர் இவர் புதிதாக துவக்கபட்ட சுதந்திராக் கட்சியில் சேரும் வரை சுயேட்சையாகவே இருந்தார்.  
1942 முதல் 1948 வரை அண்ணாமலைப் பல்கலைக்கழக துணைவேந்தராக இருந்தார்.
# மரியதாஸ் ருத்தினசாமி

## ஆரம்பகால வாழ்க்கை மற்றும் கல்வி

ராவ் பகதூர் எம். ஐ. ருத்னசாமியின் மகனான இவர் செகந்திராபாத் புனித அன்னே பள்ளியில் கல்வி பயின்றார். பின்னர் 1903 ஆம் ஆண்டில் கடலூர் செயின்ட் ஜோசப் கல்லூரியில் மெட்ரிகுலேசன் பயின்றார். 1907 இல் ஐதராபாத்தின் நிஜாம் கல்லூரியில் பட்டம் பெற்றார். பள்ளி மற்றும் கல்லூரியில் இருந்தபோது, இவர் பல சந்தர்ப்பங்களில் சிறந்த சொற்பொழிவாளராக அறியப்பட்டார். மேலும் கலாச்சார நடவடிக்கைகளிலும் ஈடுபட்டார். 1907 ஆம் ஆண்டில், ஆக்ஸ்போர்டில் உள்ள இயேசு கல்லூரியில் சேர இங்கிலாந்துக்குச் சென்றார். பின்னர் கேம்பிரிட்ஜ் பல்கலைக்கழகத்திற்கு மாறினார். அதே நேரத்தில் அவர் கிரேஸ் இன்னில் (1907-1910) சேர்ந்தார். மேலும் 1911 இல் ஒரு பாரிஸ்டராக (பார் அட் லா) இந்தியா திரும்பினார். தனது தந்தையிடமிருந்து நிர்ப்பந்தம் இருந்தபோதிலும் வழக்கறிஞர் தொழிலில் ஈடுபடக்கூடாது என்பதில் இவர் உறுதியாக இருந்தார்.
# மரியதாஸ் ருத்தினசாமி

## கல்வியாளர், நிர்வாகி மற்றும் அரசியல்வாதி

ருத்னசாமி 1921 இல் மதராஸ் மாநகராட்சி மன்ற உறுப்பினர் ஆனார். 1923 வரை இவர் அப்பதவியில் இருந்தார். 1921 ஆம் ஆண்டில், பச்சையப்பா கல்லூரியின் முதல்வர் பதவிக்கு வந்தார். இவர் அந்த கல்வி நிறுவனத்தில் அப்பதவிக்கு வந்த முதல் இந்தியர் இவர் ஆவார். இவர் 1927 வரை இப்பதவியில் இருந்தார்.  
1925 ஆம் ஆண்டில், ருத்னசாமி மதராஸ் சட்டமன்ற அவைத் தலைவராக 40 வயதில் தேர்ந்தெடுக்கப்பட்டு, ஒரு ஆண்டு அப்பதவியில் இருந்தார். 132 உறுப்பினர்களைக் கொண்ட மதராஸ் சட்டமன்றத்தில் எஸ். சத்யமூர்த்தி, பனகல் அரசர், பொ. தி. இராசன், எஸ். சீனிவாச அய்யங்கர், ஆற்காடு இராமசாமி முதலியார், டாக்டர் பி. சுப்பாராயன் போன்ற அறிவுமேதைகள் இருந்தனர். ஆளுநரின் 4 உறுப்பினர் கொண்ட செயற்குழுவில் என். இ. மேஜரிபங்க்ஸ் (வருவாய்), மதராசின் கான் பகதூர் முகமது உஸ்மான் (உள்துறை), டி. இ. மோயர் (நிதி), ஏ. ஒய். ஜி காம்ப்பெல் (சட்டம்) ஆகியோர் இருந்தனர். முதலமைச்சராக பனகல் அரசர் இருக்க மேலும் இரண்டு அமைச்சர்களாக ஏ. பி. பட்ரோ மற்றும் டி. என். சிவஞானம் பிள்ளை ஆகியோர் இருந்தனர். அரசியலமைப்புச் சட்டத்தில் இவரது பன்மடங்கு திறமைகளை உணரப்பட்டதால் இவர், 1927 இல் மத்திய சட்டமன்ற உறுப்பினராக நியமிக்கப்பட்டார். 1928 ஆம் ஆண்டில் மதராஸ் சட்டக் கல்லூரியின் திணைவேந்தராக நியமிக்கபட்டார். அப்பதவிக்கு வந்த முதல் இந்தியர் இவர் ஆவார். இந்த பதவியில் 1930 வரை ரூத்னசாமி இருந்தார். 1930 ஆம் ஆண்டில் ரூத்னசாமி மதராஸ் பணியாளர் தேர்வாணையத்தின் உறுப்பினராக 12 ஆண்டுகள் (1942 வரை) இருந்தார். இன்றைய தமிழக பணியாளர் தேர்வாணையத்தின் முன்னோடியாக மதராஸ் பணியாளர் தேர்வாணையம் இருந்தது. 1929 ஆம் ஆண்டில் மதராஸ் பணியாளர் தேர்வாணையம் ஒரு சட்டத்தின் மூலம் நடைமுறைக்கு வந்தது. பணியாளர் தேர்வாணையத்தை நிறுவிய அனைத்து இராஜதானிகளிலும் முதன்மையானது என்ற தனித்துவமான மரியாதை மதராஸ் இராஜதானிக்குக் கிடைத்தது. அது மூன்று உறுப்பினர்களைக் கொண்டதாக இருந்தது. மதராஸ் பணியாளர் தேர்வாணையத்திலிருந்து விடுபட்டவுடன், இவர் இருமுறை அண்ணாமலை பல்கலைக்கழக துணைவேந்தராக 1942-1948 ஆக்கபட்டார்.
# மரியதாஸ் ருத்தினசாமி

## ஆசிரியர், பத்திரிகையாளர் மற்றும் எழுத்தாளர்

ருத்னசாமி நன்கு அறியப்பட்ட ஒரு எழுத்தாளராக இருந்தார். இவர் நூலாசிரியராகவும், பத்திரிகையாளராகவும் இருந்தார். சண்டே ஸ்டாண்டர்ட், ஸ்டேட்ஸ்மேன் போன்ற தேசிய செய்தித்தாள்கள், ஸ்வராஜா போன்ற அரசியல் பத்திரிகைகள், மெட்ராஸ் மெயில் போன்ற உள்ளூர் செய்தித்தாள்களில் இவர் எழுதினார். இவர் ஆசிரியராக இருந்த பத்திரிக்கைகள் பின்வருமாறு  
- ஆசிரியர், ஸ்டாண்டர்ட், 1921-1923
- ஆசிரியர், ஜனநாயகம், 1950-1955
- ஆசிரியர், தமிழ்நாடு, 1951-1955
- ஆசிரியர், தொண்டன், 1972
# மரியதாஸ் ருத்தினசாமி

## சுதந்திரா காலம்

ருத்னஸ்வாமி நேருவின் சோசலிச கொள்கையில் நம்பிக்கை கொண்டவர் அல்ல, அவரது சோசலிச கொள்கையானது "பெர்மிட் ராஜ்" க்கு வழிவகுத்தது, இது பொருளாதார வளர்ச்சியை கட்டுப்படுத்துவதில் அரசாங்கமே முதன்மை பங்கு வகித்தது. சுதந்திரா கட்சியின் துவக்கம் குறித்து மதராசில் 1959 சூன் 6, அன்று சி. ராஜகோபாலாச்சாரி, மினூ மசானி ஆகியோரால் அறிவிக்கப்பட்டதும். அதன் துவக்க உறுப்பினர்களில் ருத்னசாமி, என். ஜி. ரங்கா, பீல்ட் மார்ஷல் கரியப்பா, பாட்டியாலாவின் மகாராஜா ஆகியோர் இருந்தனர்.
# மரியதாஸ் ருத்தினசாமி

## விருதுகள்

1968 ஆம் ஆண்டில், இந்திய அரசு ருத்னசாமிக்கு இலக்கியம் மற்றும் கல்விக்கான பத்ம பூசண் விருதை வழங்கியது.
# மரியதாஸ் ருத்தினசாமி

## எழுத்துக்கள்

ரூத்னசாமி எழுதிய நூல்களின் பட்டியில்
- Philosophy of Mahatma Gandhi&nbsp;– (1923),
- The revision of the Constitution- (1928)
- Making of the State &nbsp;– (1932),
- Influences on the British Administrative system &nbsp;– (1932),
- India from the dawn &nbsp;– (1949),
- Principles and Practice of Public Administration&nbsp;– (1953),
- Truth shall prevail &nbsp;– (1957)
- Everyman's Constitution of India &nbsp;– (1958),
- Principles and Practice of Foreign Policy &nbsp;– (1961),
- India after God &nbsp;– (1964),
- Violence&nbsp;– Cause and cure &nbsp;– (1969),
- Agenda for India &nbsp;– (1971)
# நிகழ் நேர ஆளுகைச் சமூகம்

**நிகழ் நேர ஆளுகைச் சமூகம்** (*Real Time Governance Society*) இந்தியாவின் ஆந்திரப் பிரதேச மாநிலத்தைச் சேர்ந்த முதலமைச்சர் என். சந்திரபாபு நாயுடுவால் 2017 ஆம் ஆண்டு செப்டம்பர் 6 அன்று உருவாக்கப்பட்டது. நிகழ் நேர ஆளுகைத் துறையின் இயங்கும் கரமான இப்பிரிவு முதல்வருக்கு நேரடியாக அறிக்கை அளிக்கிறது.
# நிகழ் நேர ஆளுகைச் சமூகம்

## வரலாறு

ஆந்திரப் பிரதேசத்தில் மின் நிர்வாகத்தை நிலைநிறுத்த மின்னணு தொடர்பு மற்றும் தொழில்நுட்பத்தைப் பயன்படுத்துவது இத்திட்டத்தின் நோக்கமாகும்.
அனைத்து முக்கியமான நிகழ்வுகளையும் இயற்கை பேரழிவுகளையும் நிகழ்நேர அடிப்படையில் கையாள்வதற்கும், மின்-ஆளுமை, தொழில்நுட்பம் மற்றும் மின்னணு தகவல்தொடர்புகளை மேம்படுத்துவதற்கும், பன்னாட்டு தரங்களின் மிகவும் மேம்பட்ட தொழில்நுட்பத்தை ஆளுகைக்காக ஏற்றுக்கொள்வதற்கும் நிகழ்நேர நிர்வாகத்தை செயல்படுத்துவதற்கும் இத்திட்டம் உருவாக்கப்பட்டது.  
அறிக்கை அளிப்பதற்காக நிகழ் நேர ஆளுகைச் சமூகத்தில் 13 மாவட்ட மையங்களும் 1 மாநில மையமும் ஏற்படுத்தப்பட்டன. ஆந்திரப் பிரதேச வானிலை முன்னறிவிப்பு மற்றும் முன்னெச்சரிக்கை ஆராய்ச்சி மையம், ஆளில்லா வானூர்திகள், இயந்திர கற்றல் அமைப்புகள், உயிரியளவு அமைப்புகள் மற்றும் பிற கண்காணிப்பு அமைப்புகளின் தரவுகளை ஒன்றிணைந்து ஆளுகைச் சமூக அமைப்பு மூலம் நிகழ்நேரத்தில் தெரிவிக்கப்படுகிறது. அழைப்பு மையம் ஒன்று குறைகளை நிவர்த்தி செய்கிறது.
# பிரதிபலிக்கும் குளம்

வின் மத்ரித்திலுள்ள திபொத் கோயிலில் அமைந்துள்ள பிரதிபலிக்கும் குளம்.]]
**பிரதிபலிக்கும் குளம்** (*Reflecting pool*) மேலும் **பிரதிபலிப்பு குளம்** என அழைக்கப்பட்டும் இது, தோட்டங்கள், பூங்காக்கள், நினைவுத் தளங்களிலுள்ள நீர்நிலைகளில் காணப்படும் தோற்றமாகும். இம்மாதியான இடங்களில் குளங்கள் வழக்கமாக ஆழமற்றதாக இருக்கும். மேலும், ஒரு நீரூற்றின் பிரதிபலிப்பு நீரின் மேற்பரப்பில் நன்கு தெரியுமாறு அமைக்கப்பட்டிருக்கும்.
# பிரதிபலிக்கும் குளம்

## வடிவமைப்பு

இவ்வகையான குளங்கள் பெரும்பாலும் அலை உருவாக்கத்தை குறைப்பதற்கு மையப் பகுதியை விட வெளிப்புறம் சற்று ஆழமான விளிம்புடன் வடிவமைக்கப்பட்டுள்ளன. அவை பறவைக் குளியல் செய்வது போல சிறியதாக இருக்கும். அவற்றின் தோற்றம் பண்டைய பாரசீகப் தோட்டங்களிலிருந்து வந்தது .
# பிரதிபலிக்கும் குளம்

## குறிப்பிடத்தக்க குளங்களின் பட்டியல்

வில் அமைந்துள்ள பிரதிபலிக்கும் குளம்]]  
- பிரான்சின் பொர்தோவிலுள்ள பிளேஸ் டி லா போர்ஸில் உள்ள பிரதிபலிக்கும் குளமாகும் உலகின் மிகப்பெரிய பிரதிபலிக்கும் குளங்களில் ஒன்றாகும்.
- இந்தியாவின் ஆக்ராவிலுள்ள தாஜ் மகாலின் குளங்களை பிரதிபலிக்கும் முகலாயத் தோட்டம்
- ஈரானிலுள்ள செஹெல் சோட்டவுன்
- வாசிங்டன், டி. சி.யிலுள்ள இலிங்கன் நினைவு பிரதிபலிப்பு குளமும், கேபிடல் பிரதிபலிப்புக் குளமும்
- மேரி கிப்ஸ் மற்றும் ஜெஸ்ஸி எச். ஜோன்ஸ் பிரதிபலிப்பு குளம், ஹெர்மன் பூங்கா, ஹியூஸ்டன், டெக்சஸ், அமெரிக்க ஐக்கிய நாடுகள்
- பிரேசிலின் பிரசிலியாவில் அமைக்கப்பட்டுள்ள நவீன பலாசியோ டூ பிளானால்டோ மற்றும் பாலாசியோ டா அல்வோராடா
- ஜோர்ஜியாவின் அட்லான்டாவிலுள்ள இளைய மார்ட்டின் லூதர் கிங் தேசிய வரலாற்றுப் பூங்கா.
- ஓக்லஹோமா நகரத்தில் குண்டுவெடிப்பு நடந்த இடத்தில் ஓக்லஹோமா நகர தேசிய நினைவுச் சின்னம்.
- கலிபோர்னியாவின் லாஸ் ஏஞ்சல்ஸில் உள்ள ஹாலிவுட் கிண்ணம், முன்னர்பிரதிபலிக்கும் குளம் மேடைக்கு முன்னால் அமைந்திருந்தது. (சுமார் 1953 - 1972) .
- நியூயார்க் நகரில் அமைந்திருந்த இரட்டைக் கோபுரங்கள் இருந்த இடத்தில் இரு குளங்கள் அமைக்கப்பட்டுள்ளன
# கே. சி. ஆபிரகாம்

**கொச்சக்கன் சாக்கோ ஆபிரகாம்** (*Kochakkan Chacko Abraham*) இந்தியாவின் ஆந்திரப் பிரதேச மாநிலத்தில் ஆளுநராக இருந்தார். 1899 ஆம் ஆண்டு சனவரி மாதம் 20 ஆம் தேதி கேரள மாநிலம் கொச்சின் நகரில் ஆபிரகாம் பிறந்தார். 1978 ஆம் ஆண்டு ஆகத்து மாதம் 15 முதல் 1983 ஆம் ஆண்டு ஆகத்து மாதம் 15 ஆம் தேதி வரை இவர் ஆந்திரப் பிரதேச ஆளுநராக பணிபுரிந்தார்.. இந்திய தேசிய காங்கிரசு கட்சியைச் சேர்ந்த இவர் 1986 ஆம் ஆண்டு மார்ச்சு மாதம் 14 அன்று காலமானார்.
# கே. சி. ஆபிரகாம்

## வாழ்க்கை

கேரள மாநிலம் கொச்சினில் பிறந்த ஆபிரகாம் இளநிலை பட்டம் பெற்று 30 ஆண்டுகள் ஆசிரியராகவும் தலைமை ஆசிரியராகவும் பணிபுரிந்துள்ளார்.
# கே. சி. ஆபிரகாம்

## தொழில்

ஆபிரகாம் 1954-1956 ஆம் ஆண்டுகளில் திருவிதாங்கூர் கொச்சின் சட்டமன்ற உறுப்பினராக இருந்தார் நசாரக்கல்-காங்கிரசின் முதலாவது மற்றும் இரண்டாவது கேரள சட்டப்பேரவையில் சட்டமன்ற உறுப்பினராக இருந்தார்.
பள்ளி தலைமை ஆசிரியராக பணியிலிருந்து ஓய்வு பெற்ற பின்னர் மிகவும் தாமதமாகவே ஆபிரகாம் அரசியலில் நுழைந்தார். 1969 ஆம் ஆண்டில் கட்சியில் பெரும் பிளவு ஏற்பட்ட நேரத்தில் இவர் காங்கிரசு செயற்குழுவில் உறுப்பினராக இருந்தார்.  
21 உறுப்பினர்களைக் கொண்ட காங்கிரசு செயற்குழுவில் சிண்டிகேட்டு பிரிவு சார்பாக 10 பேரும் இந்திரா குழு சார்பாக 10 பேரும் எனப் பிரிந்து இரண்டு குழுக்களாக நின்றனர். இந்நிலையில் ஆபிரகாம் சிண்டிகேட்டு குழுவுக்கு ஆதரவாக இருந்தபோதிலும் இரு குழுக்களையும் ஒன்றிணைக்கவே இடைத்தரகராக நின்று பாடுபட்டார். இறுதியாக இவர் தனது சார்பு குழுவின் நம்பிக்கைக்கு ஆதரவாக நின்றார். இதன் விளைவாக இந்திரா காந்தி இந்திய தேசிய காங்கிரசிலிருந்து வெளியேற்றப்பட்டார்.
# கே. சி. ஆபிரகாம்

## குடும்பம்

ஆபிரகாம் எலிசபெத்து என்ற பெண்னை திருமணம் செய்து கொண்டார். இவர்களுக்கு ஒரு மகன் இருந்தார்.
# உணவு பதப்படுத்தும் தொழில்கள் அமைச்சகம்

**உணவு பதப்படுத்தும் தொழில்கள் அமைச்சகம்** (*Ministry of Food Processing Industries*)(MOFPI) என்பது இந்தியாவில் உணவு பதப்படுத்துதல் தொடர்பான விதிகள் மற்றும் ஒழுங்குமுறைகள் மற்றும் சட்டங்களை உருவாக்குவதற்கும் நிர்வகிப்பதற்கும் பொறுப்பான இந்திய அரசின் அமைச்சகமாகும். ஒரு வலுவான மற்றும் துடிப்பான உணவு பதப்படுத்தும் தொழிற்துறையை அபிவிருத்தி செய்வதற்கும், கிராமப்புறங்களில் வேலைவாய்ப்பை உருவாக்குவதற்கும், விவசாயிகளுக்கு நவீனத் தொழில்நுட்பத்தின் பலன்களை வழங்குவதற்கும், ஏற்றுமதியில் பதப்படுத்தப்பட்ட உணவுக்கான உபரியினை உருவாக்குவதற்கும், தேவையைத் தூண்டும் நோக்கத்திற்காக 1947ஆம் ஆண்டில் இந்த அமைச்சு உருவாக்கப்பட்டது. இந்த அமைச்சகத்தின் தற்போதைய மூத்த அமைச்சர் பசுபதி குமார் பராஸ் ஆவார்.இதன் இணை அமைச்சர் பிரகலாத் சிங் படேல் ஆவார்.
# உணவு பதப்படுத்தும் தொழில்கள் அமைச்சகம்

## அமைச்சர்களின் பட்டியல்

| 1 | எட்வினா மவுண்ட்பேட்டன், பர்மாவின் கவுண்டெஸ் மவுண்ட்பேட்டன் | 1947 | 1947 |  |
| --- | --- | --- | --- | --- |
| 2 | கணேஷ் வாசுதேவ மாவ்லங்கர் | 1947 | 1947 |  |
| 3 | பாட்ரிசியா நாட்ச்புல், பர்மாவின் 2 வது கவுண்டஸ் மவுண்ட்பேட்டன் | 1947 | 1948 |  |
| 4 | லேடி பமீலா கிக்சு | 1948 | 1948 |  |
| 5 | மடபூஷிய அனந்தசயனம் அய்யங்கர் | 1948 | 1949 |  |
| 6 | உகாம் சிங் | 1949 | 1949 |  |
| 7 | ஜவஹர்லால் நேரு | 1949 | 1962 |  |
| 8 | இந்திரா காந்தி | 1962 | 1975 |  |
| 9 | குல்சாரிலால் நந்தா | டிசம்பர் 21, 1975 | மார்ச் 24, 1977 |  |
| 10 | சிவராஜ் பாட்டீல் | 1982 | 1984 |  |
| 11 | சோனியா காந்தி | 1985 | 1987 |  |
| 12 | ஜானகி வெங்கடராமன் | 1987 | 1987 |  |
| 13 | இலா பந்த் | 1987 | 1990 |  |
| 14 | சந்திரசேர் | 21 நவம்பர் 1990 | 26 ஜூன் 1991 |  |
| 15 | தேவிலால் | 26 ஜூன் 1991 | 6 மார்ச் 1993 |  |
| 16 | லால் கிருஷ்ண அத்வானி | 6 மார்ச் 1993 | 16 மே 1996 |  |
| 17 | பிரதிபா பாட்டில் | 16 மே 1996 | 1 ஜூன் 1996 |  |
| 18 | எச். டி.குமாரசாமி | 1 ஜூன் 1996 | 19 மார்ச் 1998 |  |
| 19 | மாயாவதி குமாரி | 1998 | 2001 |  |
| 20 | அடல் பிகாரி வாச்பாய் | 2001 | 2004 |  |
| 21 | சுவ்ரா முகர்ஜி | 22 மே 2004 | 29 ஜனவரி 2005 |  |
| 22 | மன்மோகன் சிங் | 1 ஜனவரி 2005 | 1 ஜனவரி 2006 |  |
| 23 | ரேணுகா சவுத்ரி | 1 ஜனவரி 2006 | 22 மே 2009 |  |
| 24 | கிருஷ்ணா தீரத் | 22 மே 2009 | 22 மே 2014 |  |
| 25 | அர்சிம்ரத் கவுர் பாதல் | 26 மே 2014 | 17 செப்டம்பர் 2020 |  |
| 26 | நரேந்திர சிங் தோமர் | 18 செப்டம்பர் 2020 | சூலை 2021 |  |
| 27 | பசுபதி குமார் பராஸ் | சூலை 2021 | தொடர்ந்தது | } |
# உணவு பதப்படுத்தும் தொழில்கள் அமைச்சகம்

## அமைச்சின் செயல்பாடுகள்

- கொள்கை ஆதரவு மற்றும் மேம்பாடு
- ஊக்கமளித்தல் மற்றும் தொழில்நுட்பம்
- ஆலோசனை மற்றும் ஒழுங்குமுறை